હા, આપણે જે ખોરાક ખાઈએ છીએ એમાં પણ કેટલાંક હાનિકારક દ્રવ્યો રહેલાં હોય છે. આવાં હાનિકારક દ્રવ્યોમાં મુખ્ય રીતે જંતુનાશક દવાઓ, કૃત્રિમ ખાદ્ય રંગ, સ્વાદ, સુગંધ, કૃત્રિમ મીઠાશ, એલ્યુમિનિયમનાં બનેલાં રસોઈનાં સાધનો, પ્રોસેસ્ડ ફૂડ, પ્રિઝર્વેટિવ્સ, રીફાઈન્ડ ખાદ્ય તેલ અથવા લોટ, પોલિશ કરેલું અનાજ વગેરેનો સમાવેશ થાય છે. પેકેટ ફૂડ ખરીદતાં પહેલાં હંમેશાં તેના સ્ત્રોત અને ઘટકો વિષે પૂરતી ચકાસણી કરી લો. પ્રોસેસ્ડ ફૂડ અથવા પેકેટ ફૂડ કરતાં મૂળભૂત પરંપરાગત ખોરાક પસંદ કરો. જૈવિક ખેતીથી ઉગાડેલાં શાકભાજી (ઓર્ગેનિક ફૂડ) અને રાસાયણિક ખાતર અને જંતુનાશક દવાઓથી મુક્ત ખાદ્ય પદાર્થો પસંદ કરો. આવા ખોરાકમાં હાનિકારક દ્રવ્યોનું પ્રમાણ નહિવત્ હોય છે.